[{"text_idx": "#000005", "text": "Dum la aktoraj jaroj li eks\u0302atis Shakespeare, kaj la tiutempe multe pridiskutatan verkon Ba\u0301nk Ba\u0301n. En tiu tempo li ekinteresig\u0302is pri la rilato inter arto kaj moralo konvinkig\u0302ante pri tio, ke la plej severa formo de la puno estas konsciencriproc\u0302oj."}, {"text_idx": "#000006", "text": "Reveninte hejmen li farig\u0302is la intelekta gvidanto de la eta kamparana komunumo: li arang\u0302is aferojn, estis helpinstruanto en proksima vilag\u0302o, subnotario. Li edzig\u0302is al Julianna ERCSEY, la neleg\u0302a filino de loka advokato."}, {"text_idx": "#000007", "text": "La \"silentema homo\" - tiu kromnomo gluig\u0302is al li en Nagyszalonta - plenumis siajn notariajn devojn je elstara nivelo. Li ne malfirmig\u0302is ec\u0302 en tiaj gravaj situacioj, kiel ekzemple la incendio la 17-an de aprilo 1847, dum kies 12 hora furiozado 2175 domoj farig\u0302is egalaj al la nenio. Li ekkonis la urbojn Pest kaj Be\u0301cs dum misioj en la somero de 1843. Li vivis ege simplan vivon. Baldau\u0306 li devis prizorgi ankau\u0306 sian plivastig\u0302intan familion - Juliska naskig\u0302is en 1841, kaj La\u0301szlo\u0301 en 1843. Tiutempe li ne multe informig\u0302is kaj erudiciig\u0302is, sed lia iama kunstudento el Debrecen, Szila\u0301gyi Istva\u0301n (pli poste historiisto), kiu ig\u0302is rektoro en Szalonta, instigis lin traduki verkojn de Shakespeare kaj Sofoklo. Arany estis vera memlernanto, lia menso ensorbis c\u0302ion, kion g\u0302i iam spertis."}]